CELEX: C2005/106/77
Language: da
Date: 2005-04-30 00:00:00
Title: Sag T-84/05: Sag anlagt den 17. februar 2005 af Nicole Schmit mod Kommissionen for De Europæiske Fællesskaber

30.4.2005   
            
            
               DA
            
            
               Den Europæiske Unions Tidende
            
            
               C 106/38
            
         Sag anlagt den 17. februar 2005 af Nicole Schmit mod Kommissionen for De Europæiske Fællesskaber
   (Sag T-84/05)
   (2005/C 106/77)
   Processprog: fransk
   Ved De Europæiske Fællesskabers Ret i Første Instans er der den 17. februar 2005 anlagt sag mod Kommissionen for De Europæiske Fællesskaber af Nicole Schmit, Ispra (Italien), ved avocat Eric Boigelot.
   Sagsøgeren har nedlagt følgende påstande:
   
               —
            
            
               Kommissionen tilpligtes at fremlægge rapporten med alle personlige akter vedrørende sagsøgeren, der er forseglet af OLAF.
            
         
               —
            
            
               Kommissionen tilpligtes at fremlægge den rapport, der afslutter den interne undersøgelse vedrørende sagsøgeren.
            
         
               —
            
            
               Annullation af undersøgelsen vedrørende sagsøgeren.
            
         
               —
            
            
               Annullation af OLAF's skrivelse, der indeholdt »underretning om undersøgelsen og oplysninger fra de italienske judicielle myndigheder«.
            
         
               —
            
            
               Annullation af den undersøgelsesrapport, der blev fremsendt til de italienske judicielle myndigheder.
            
         
               —
            
            
               Annullation af alle retsakter, der efterfølger og/eller vedrører disse afgørelser, og som ligger efter anlæggelsen af nærværende søgsmål.
            
         
               —
            
            
               OLAF og Kommissionen tilpligtes at betale en erstatning, som efter billighed fastsættes til 30 000 EUR, idet der tages forbehold for en forhøjelse og/eller nedsættelse af beløbet under sagen.
            
         
               —
            
            
               Kommissionen tilpligtes under alle omstændigheder at betale sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for søgsmålet påberåbt sig de samme søgsmålsgrunde som dem, der er påberåbt af sagsøgerne i sag T-22/05.